《和子年八兄读唐书感事 其二》
清代·鲍瑞骏

叩马何人亦急装，延秋门外晚苍凉。漏师遮莫憎回纥，召衅无端罢李纲。

此日西风寒翠盖，当时明月按《霓裳》。可怜火照骊山夜，白发宫嫔殉上皇。

作者简介：鲍瑞骏，清时期诗人，书法家。字桐舟，号渔梁山樵．安徽歙县人。道光癸卯年（1843年）举人。力学能文，同治时以军功官山东馆陶知县，擢候补知府，历郑魏齐楚之郊，诗篇宏富，为时所称。著《桐华舸诗集》，又著《褒忠诗》、《咏史诗》，表彰明季及清季咸、同朝时忠烈，书法欧阳，极廉劲，画也很好。